ନୂଆଦିଲ୍ଲୀଃଧର୍ମ ଆଧାରରେ ଉତ୍ତେଜନା ସୃଷ୍ଟିକାରୀ ମନ୍ତବ୍ୟ ପାଇଁ ବିବାଦୀୟ ମୁସଲିମ୍ ଧର୍ମ ପ୍ରଚାରକ ଜାକିର ନାଏକ କହିଛନ୍ତି ସେ ଭାରତ ଫେରିବାକୁ ଚାହୁଛନ୍ତି। କିନ୍ତୁ ସେ ସର୍ତ୍ତ ରଖିଛନ୍ତି, ସୁପ୍ରିମ୍କୋର୍ଟ ଯଦି ନିଶ୍ଚିତ କରିବେ ଯେ ସେ ଦୋଷୀ ସାବ୍ୟସ୍ତ ନହେବାଯାଏ ତାଙ୍କୁ ଗିରଫ କରାଯିବ ନାହିଁ, ତେବେ ଯାଇ ସେ ଭାରତ ଫେରିବେ। ୨୦୧୬ ମସିହାରେ ଭାରତରୁ ଚାଲି ଯାଇଥିବା ଜାକିର ବର୍ତ୍ତମାନ ମ୍ୟାଲେସିଆରେ ରହୁଛନ୍ତି। ତାଙ୍କୁ ସେଠାରେ ସ୍ଥାୟୀ ନାଗରିକତ୍ୱ ମିଳିସାରିଛି।
ସେ କହିଛନ୍ତି ତାଙ୍କର ନ୍ୟାୟପାଳିକା ଉପରେ ବିଶ୍ୱାସ ଅଛି। କିନ୍ତୁ ଏହା ପୂର୍ବରୁ ଆହୁରି ଭଲ ଥିଲା। ସେ କହିଛନ୍ତି, ବିଜେପି ସରକାରକୁ ଆସିବା ପୂର୍ବରୁ ସରକାରଙ୍କ ବିରୋଧରେ କହିଲେ ୮୦ ପ୍ରତିଶତ କ୍ଷେତ୍ରରେ ନ୍ୟାୟ ମିଳୁଥିଲା। ଏହା ଏବେ ୧୦ରୁ ୨୦ ପ୍ରତିଶତକୁ ଖସିଆସିଛି।
